paragraph_text: Rođena je u katoličkoj obitelji kao kći lorda Williama Rees-Mogga, bivšeg urednika Timesa i mlađa sestra političara Jacoba Rees-Mogga. S pet godina učlanila se u Konzervativnu stranku.<ref> Adams, Guy. Rees-Mogg: First family of fogeys The Independent, 19. listopada 2006. Pristupljeno 6. srpnja 2019. Prema vlastitim riječima, od osme godine agitirala je za stranku noseći njezinu značku.<ref> Eyre, Hermione. New Model Tories: The Cameroons are coming The Independent, 24. rujna 2006. Pristupljeno 6. srpnja 2019. Završila je srednju djevojačku školu u Zapadnom Londonu. Osim u novinarstvu, radila je i na burzi te se bavila financijskim poslovanjem i upravljanjem, ulagačkim bankarstvom i odnosima s javnošću. Protivila se uvođenju eura i ulasku Ujedinjenog Kraljevstva u Irački rat.